Πρόωρο τέλος της σεζόν για τον Δημήτρη Διαμαντόπουλο που θα υποβληθεί σε επέμβαση στη μέση του.

Ο επιθετικός του Αρη αντιμετωπίζει πρόβλημα τους τελευταίους μήνες και αύριο Τετάρτη (20/2) θα περάσει την πόρτα του χειρουργείου στο Διαβαλκανικό.

Την απόφαση πήραν απο κοινού ο ποδοσφαιριστής και το ιατρικό τιμ του Αρη αφού εξαντλήθηκαν όλα τα περιθώρια μέσω συντηρητικής φαρμακευτικής αγωγής.

Ο Διαμαντόπουλος είχε συνομιλία με τον Σάββα Παντελίδη που ευχαρίστησε τον παίκτη για τη βοήθεια που προσέφερε στην ομάδα παρά το πρόβλημα στη μέση του ήταν ιδιαίτερα σοβαρό όπως τελικώς αποδείχθηκε.

Από την πλευρά του, ο Θεόδωρος Καρυπίδης εξέφρασε στον παίκτη την αμέριστη συμπαράσταση του συλλόγου.